На основу Статута општине Ћуприја („Службени гласник општине Ћуприја“ број 30/2019) Одлуке о буџету општине Ћуприја за 2020. годину („Службени гласник општине Ћуприја“, број 45/2019), Акционог плана за укључење грађана у процес доношења одлука о трошењу средстава прикупљених по основу пореза на имовину општине Ћуприја за перидо 2018-2021.година („Службени гласник општине Ћуприја“, број 15/2018) и Одлуке о укључивању грађана у процес доношења одлука о трошењу средстава прикупљених по основу пореза на имовину општине Ћуприја („Службени гласник општине Ћуприја“,број 41/2020), председник општине Ћприја, дана 13.11.2020. године, расписује

**Јавни позив**

**за финансирање пројеката од јавног интереса – Пројекат „Директно учешће грађана“ “**

1. **Опште намене**

Општина Ћуприја суфинансираће у 2020. годину пројекте од јавног интереса кроз спровођење пројекта „Директно учешће грађана “ који омогућава непосредно учешће грађана у решавању дела проблема локалних заједница (мањих захтева на уређењу јавних површина) у сарадњи са општином Ћуприја.

Локална заједница је појам који укључује одређено подручје-део улице, улицу, блок зграда, стамбене заједнице или месну заједницу као најшире подручје. Пројекти који се предлажу могу се односити искључиво на мање захвате као што је уређење паркова, дечијих игралишта, дрвореда, шеталишта, неуређених зелених површина, уређење прилаза за лица са инвалидитетом, уклањање мањих дивљих депонија и слично.

Право учешћа на јавном позиву имају неформалне групе грађана са територије општине Ћуприја окупљене око поднете иницијативе-пројекта, са најмање 10 потписника - грађана, са измиреним обавезама по основу пореза на имовину. Све предложене активности у оквиру поднетих иницијатива се морају спровести на земљишту које је у јавној својини општине Ћуприја. Надлежне службе Општинске управе ће на захтев групе грађана, у фази припреме предлога пројекта, извршити проверу власништва над земљиштем и о томе издати одговарајућу потврду, без накнаде.

**2. Циљ јавног позива**

Циљеви пројекта „ Директно учешће грађана“ су:

• подстицање грађана да активно учествују у решавању проблема локалних заједница;

• развој партнерских односа између грађана и општине Ћуприја у решавању дела проблема кроз заједничку реализацију пројеката и омогућавање грађанима да учествују у планирању расподеле дела буџетских средстава обезбеђених кроз наплату пореза на имовину;

• омогућавање брже реализације пројеката којима се решава део проблема за оне групе грађана које су исказале спремност за додатно лично ангажовање и активно учествовање у реализацији пројекта;

• подстицање вредности волонтирања и друштвено одговорног понашања у локалној заједници.

**3. Финансирање пројеката**

Одлуком о буџету општине Ћуприја за 2020. годину („Службени гласник општине Ћуприја“, број 45/2019) опредељена су средства за ову намену.

Општина Ћуприја суфинансира максимално 90% оправданих трошкова пројекта док износ од минимално 10% оправданих трошкова пројекта обезбеђује подносилац предлога пројекта (група грађана) из сопствених средстава, и то волонтерским радом или кроз нефинансијску подршку локалних привредника.

Прихватљиви трошкови за суфинансирање из буџета општине Ћуприја и Представништва HELVETAS SWISS INTERCOOPERATION SRB укључују:

* трошкове пројектних активности које се спроводе на земљишту које је у јавној својини општинеЋуприја,
* трошкове услуга у оквиру пројетних активности,
* трошкове набавке опреме,
* трошкове који директно произилазе из реализације пројекта и
* остале трошкове

Трошкови који не могу бити финансирани из буџета општине Ћуприја и Представништва HELVETAS SWISS INTERCOOPERATION SRB су:

* зараде и хонорари за управљање реализацијом пројекта,
* активности које се спроводе на земљишту које није у јавној својини општине Ћуприја,
* пројекти са комерцијалним ефектима,
* инвестициона улагања у изградњу и одржавање комуналне инфраструкуре,
* инвестициона улагања у изградњу и одржавање пословног простора, куповину земље или зграда,
* - активности путовања, студије, учешће на конференцијама, предавања стручњака и сличне активности,
* организација манифестација,
* пројекти чије су активности награде и спонзорства појединцима и другим организацијама,
* покривање губитака или дуговања,
* трошкови настали пре почетка реализације пројекта (пре потписивања Уговора о реализацији) и
* активности пројекта који се већ финансирају из других извора.

Сви предложени пројекти који испуњавају конкурсне услове биће рангирани.

Уколико буде предложено више пројеката са територије једне месне заједнице, а испуњавају услове предвиђене конкурсом, општина Ћуприја и Представништво HELVETAS SWISS INTERCOOPERATION SRB ће суфинансирати пројекте узимајући у обзир прво критеријум да све месне заједнице буду равномерно заступљене.

Решење о избору пројеката за суфинансирање доноси Општинско веће општине Ћуприја на основу Предлога конкурсне Комисије а на основу ког председник општине Ћуприја закључује у име општине Ћуприја уговор о суфинансирању пројекта са лицем које је у поднетој документацији означено као представник грађана.

**4. Правила јавног позива**

Право учешћа на јавном позиву имају неформалне групе грађана са територије општине Ћуприја окупљене око поднете иницијативе-пројекта, најмање 10 потписника – грађана, са измиреним обавезама по основу пореза на имовину.

Финанисјку подршку општине Ћуприја могу добити искључиво пројекти који се баве решавањем дела мањих проблема локалних заједница на територији општине Ћуприја, на земљишту које је у јавној својини општине Ћуприја и који:

* Доводе до позитивних видљивих промена на подручју локалне заједнице;
* Укључују допринос заједнице (волонтерски рад, нефинансијску и финансијску подршку локалних привредника и слично);
* Непросредно доприносе унапређењу квалитета живота у локалној заједници;
* Имају реалан приступ у решавању проблема локалне заједнице;
* На одржив начин дугорочно утичу на постизању позитивне друштвене промене.

Примери прихватиљивих активности:

* Уређење паркова (израда стаза, набавка мобилијара, набавка садница)
* Уређење дечијих игралишта (поправка постојећих игралишта, изградња нових игралишта, а у складу са тренутно важећим стандардима);
* Уређење шеталишта (израда стаза, набавка мобилијара, набавка садница);
* Уређење излетишта (израда стаза, набавка мобилијара, набавка садница);
* Уређење неуређених зелених површина;
* Уређење спортских терена;
* Уклањање мањих дивљих депонија;
* Уређење прилаза за лица са инвалидитетом;
* И сличне активности.

Пројекти се морају реализовати у року од 2 месеца од дана потписивања уговора.

**5. Процес проналажења предлога пројекта**

Подносилац предлога пројекта (група грађана) доставља следећа документа у три примерка (један оригинал и две копије):

* Попуњен формулар за пријаву предлога пројекта (може се преузети са сајта општине Ћуприја https://cuprija.rs/sr/),

- Буџет пројекта (може се преузети са сајта општине Ћуприја https://cuprija.rs/sr/),

- Листа од 10 пунолетних грађана потписника/иницијатора пројекта.

Подносилац предлога пројекта (група грађана) попуњава документа на српском језику, ћириличним писмом. Предлог пројекта написан руком неће се сматрати важећим.

Комплетна документација се доставља у једној затвореној коверти.

Пријаве се предају на писарници Општинске управе Општине Ћуприја или поштом на адресу: Општина Ћуприја, 13.октобра број 7 35230 Ћуприја са назнаком: **за Комисију – Пројекат ДИРЕКТНО УКЉУЧИВАЊЕ ГРАЂАНА** са напоменом на предњој страни

**„НЕ ОТВАРАТИ ПРЕ САСТАНКА КОМИСИЈЕ“**

Благовременом доставом сматра се и препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа.

Обрасце пријаве на Јавни позив за суфинансирање пројеката и буџета пројекта прописује Комисија.

На задњој страни затворене коверте обавезно написати назив пројекта и име и презиме особе за контакт.

Конкурс траје 15 дана од објављивања на званичном сајту општине Ћуприја, односно до 27.11.2020. године.

Додатне информације у вези са учествовањем на Конкурсу могу се добити на број 035-815-0941, сваким радним даном од 08:00 до 14:00 часова. Питања и коментари се могу поставити и путем електронске поште vesna.stankovic@cupria.rs info@cuprija.rs

**6. Вредновање и рангирање предлога пројеката**

Листу вредновања и рангирања пријављених пројеката утврђује Конкурсна комисија коју, посебним решењем, образује председник општине.

Листа вредновања и рангирања пријављених пројеката биће објављена на интернет страници општине Ћуприја најкасније 15 дана од дана истека рока за подношење пријава. Процес вредновања и селекција предлога пројеката врши се у два корака.

Први корак обухвата административну проверу. Административна провера врши се по следећим критеријумима:

|  |  |  |
| --- | --- | --- |
| **АДМИНИСТРАТИВНИ КРИТЕРИЈУМИ** | **ДА** | **НЕ** |
|

|  |
| --- |
| Предлог пројекта поднесен у року  |

 |  |  |
| Информације о називу пројекта, као и име и презиме особе за контакт су јасно наведене на задњој страни коверта  |  |  |
| Предлагачи пројекта је неформална група грађана  |  |  |
| Предлагач је поднео максимално 1 предлог пројекта  |  |  |
| Сва документа захтевана овим конкурсом су поднета у 3 примерка – један оригинал и две копије  |  |  |
| Сва докумената захтевана овим конкурсом су попуњена и потписана  |  |  |
| Предлог пројекта је написан на српском језику, ћириличним писмом  |  |  |
| Обезбеђено је суфинансирање пројекта (минимум 10% од укупне вредности пројеката изражено кроз волонтерски рад или финансијску и нефинансијску подршку локалних привредника)  |  |  |
| Пројекат траје максимално 3 месеца  |  |  |

Предлог пројекта мора испунити све горе наведене критеријуме (сви одговори морају бити „ДА“) како би пројекат био прихваћен за наредни круг вредновања. Неблаговремене и непотпуне пријаве које нису у складу са условима конкурса , Комисија неће разматрати.

**Други корак** је техничко вредновање квалитета предлога пројекта, као и његов утицај на локалну заједницу. Технички критеријуми су подељени у две групе-прва група оцењује квалитет предлога пројекта, док друга група оцењује утицај предлога пројекта на локалну заједницу. Број бодова се додељује по следећој скали: 1=незадовољавајућа, 2=лоше, 3=прихватљиво, 4=добро, 5=одлично. Ово вредновање се врши по следећим критеријумима:

|  |  |  |  |
| --- | --- | --- | --- |
| **ТЕХНИЧКИ КРИТЕРИЈУМИ** | **Максимлни број бодова које додељује оцењивач** | **Пондери** | **Максимални****број бодова** |
| **Квалитет предлога пројекта** | **25** |  | **40** |
|

|  |
| --- |
| Пројекат је у складу са циљевима Конкурса и односи се на мање захвате у комуналној инфраструктури  |

 | 5 | 2 | 10 |
| У пројекту су јасно описани проблеми и потребе корисника из локалне заједнице који се решавају предлогом пројекта  | 5 | 1 | 5 |
| Предложене активности су одговарајуће за постављене циљеве пројекта  | 5 | 1 | 5 |
| Пројекат има детаљно разрађен план реализације и технички је изводљив  | 5 | 2 | 10 |
| Висина трошкова у буџету пројекта је прихватљива, оправдана и тржишно утемељена  | 5 | 2 | 10 |
| **Утицај пројекта на локалну заједницу**  | **25** |  | **60** |
| Пројекат доводи до позитивних и видљивих промена на подручју локалне заједнице  | 5 | 3 | 15 |
| Пројекат промовише волонтерски рад и/или друштвено одговорно пословање  | 5 | 3 | 15 |
| Пројекат доводи до дугорочног одрживог утицаја на кориснике пројекта  | 5 | 3 | 15 |
| Постоји иновативност у приступу решавања проблема, односно задовољавања потребе локалне заједнице.  | 5 | 3 | 15 |
| **УКУПНО БОДОВА**  |  |  | **100** |

Учесници конкурса имају право увида у поднете предлоге пројеката и приложену документацију по утврђивању Листе вредновања и рангирања пријављених програма, у року од 3 дана од дана објављивања наведене листе.

Одлуку о избору пројеката којима се из буџета општине Ћуприја и Представништва HELVETAS SWISS INTERCOOPERATION SRB додељују средства на предлог конкурсне комисије, у форми решења, доноси Општинско веће општине Ћуприја у року од 5 дана од дана објављивања Листе вредновања и рангирања.

Одлука о избору пројекта објављује се на интернет страници општине Ћуприја

**7. Обавезе подносилаца предлога пројеката након додељених буџетских средстава**

Комисија прати реализацију пројеката и врши контролу њихове реализације.

Корисник средстава, дужан је да Комисији, у сваком моменту, омогући контролу реа-лизације пројекта и увид у сву потребну докумнетацију и да по реализацији пројекта достави Комисији извештај.

У циљу транспарентности доделе и утрошка буџетских средстава, корисници средстава током реализације Уговора, морају на јасан и недвосмислен начин, у свим медијима и видовима оглашавања, да истичу да је њена делатност финансирана из буџета општине Ћуприја и Представништва HELVETAS SWISS INTERCOOPERATION SRB

У случају да корисник не поднесе Извештај у предвиђеном року-најкасније до 31.03.2020. године губи право да учествује на наредном Конкурсу.

ПРЕДСЕДНИК ОПШТИНЕ ЋУПРИЈА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јовица Антић дипл.правник